Diari Oficial de la Generalitat Valenciana


Sumari del DOGV 9607, del 31-05-2023 (2023/5456)

Anunci de la convocatòria per a la provisió temporal en comissió de serveis de lloc de tècnic o tècnica mitjans d'informàtica.
------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5456


Data del document
:   16-05-2023

Organisme emissor
:   Ajuntament de Manises

Tipus de document
:   Anunci

Descriptors 

:   * concurs administratiu

Anunci de la convocatòria per a la provisió temporal en comissió de serveis de lloc de tècnic o tècnica mitjans d'informàtica. [2023/5456]  
Vista l'existència d'un lloc de tècnic/a mitjà d'informàtica i constatada la urgent necessitat de proveir-lo, per Resolució d'alcaldia núm. 2256, de 15 de maig de 2023, s'ha resolt convocar mitjançant comissió de serveis la provisió temporal del citat lloc de tècnic/a mitjà d'informàtica, el qual té les següents característiques:  
  
  
Grup A  
Subgrup A2  
Escala Administració especial  
Subescala Tècnica/tècnic mitjà  
Denominació Tècnic/a mitjà informàtica  
Lloc de treball codi (RLT) SG5000C  
Nivell de destí 22  
Complement específic anual 13.749,46 €  
Requisit d'accés Funcionari/ària de carrera  
  
  
Les funcions pròpies del lloc són les següents:  
· Elaborar estudis i informes relatius a les aplicacions actuals, la seua actualització tecnològica o sistemes de nova adquisició.  
· Dissenyar o realitzar adaptacions d'aplicacions informàtiques específiques en funció de les necessitats funcionals de l'ajuntament.  
· Realitzar el manteniment, millora i seguiment de les aplicacions que se li encomanen, estudiant els requeriments i plantejant solució a les incidències.  
· Realitzar la reenginyeria i simplificació de procediments, realitzant la normalització i homogeneïtzació dels procediments.  
· Dissenyar protocols per a assegurar la qualitat de la informació oferida a l'ajuntament.  
· Gestionar el funcionament tècnic de la signatura digital, gestionar certificats de signatura digital (actuar com a registrador, gestionar les incidències i formar als nous registradors).  
· Realitzar el registre d'usuaris de signatura digital de l'ajuntament.  
· Controlar el correcte funcionament de les aplicacions informàtiques municipals.  
· Gestionar els temes relacionats amb interoperabilitat, realitzar el registre del personal de l'ajuntament amb accés a plataformes d'interoperabilitat.  
· Elaborar manuals funcionals i operatius de les aplicacions desenvolupades/adquirides.  
· Assessorar els usuaris de les aplicacions en la seua posada en marxa, participant en la formació d'aquests.  
· Coordinar projectes d'administració electrònica.  
· Coordinar i efectuar el manteniment de la pàgina web municipal, i altres dominis municipals.  
· Fer costat a la resta dels membres de l'àrea en situacions de sobrecàrrega de treball, segons instruccions del Tècnic/a superior de l'àrea organització i direcció en modernització TIC.  
· Despatxar i col·laborar amb el superior jeràrquic aquells assumptes que requerisquen superior decisió o supervisió i donar compte del seu treball a aquest.  
· Substituir el tècnic/a superior de l'àrea organització i direcció en modernització TIC, en cas d'absència d'aquest i del seu substitut natural.  
· Fer aquelles altres tasques afins al lloc i que li siguen encomanades, o resulten necessàries per raons del servei, particularment aquelles que es deriven dels coneixements o experiències exigits en les proves d'assignació al lloc, o els adquirits en cursos de perfeccionament en els quals haja participat en raó del lloc del treball.  
  
Igualment s'ha resolt, crear una borsa de treball destinada a proveir mitjançant aquesta forma de provisió els llocs vacants de personal tècnic mitjà d'Informàtica a l'Ajuntament de Manises.  
El termini de presentació d'instàncies s'estableix fins al dia 11 de juny de 2023.  
Les sol·licituds hauran de presentar-se a través del tràmit habilitat en l'Àrea Ocupació Pública de la Seu Electrònica de l'Ajuntament de Manises (https://manises.sedipualba.es), a les quals acompanyaran:  
- Curriculum vitae, així com una descripció del lloc de treball i funcions assignades i altra informació que la persona aspirant considere rellevant per a la seua valoració.  
- Certificació expedida pel titular de Secretaria de l'Ajuntament de procedència acreditativa que l'aspirant en qüestió és funcionari/ària de l'Ajuntament, pertany al grup A, subgrup A2, escala d'administració especial, subescala tècnica.  
Els successius anuncis a aquesta convocatòria es publicaran en el tauler d'anuncis de la Seu Electrònica de l'Ajuntament de Manises.  
L'ordre de prelació de la borsa vindrà determinat mitjançant informe degudament motivat. No obstant això, l'Ajuntament es reserva la possibilitat que els candidats se sotmeten a una entrevista presencial de caràcter curricular.  
  
Manises, 16 de maig de 2023.- L'alcalde: Jesús Borràs i Sanchis.